ગુજરાતના ખેડૂતોનું દેવું માફ કરી શકાય ? મન માળવે હોઈ તો ખેડૂતોનું દેવું માફ થાય. હાર્દિક પટેલની માંગણીઓને લઈને જેમ સરકાર હરકતમાં આવી ગઈ છે ત્‍યારે ખેડૂત સમાજના સાગરભાઈ રબારી અને અમરેલી જિલ્‍લા પ્રમુખ નરેશ વિરાણી સાથેની ચર્ચા વિચારણા બાદ તેમની ટીમ પણ ખેડૂતોના દેવા માફીને લઈને ઉદભવતા પ્રશ્‍નો સામે પોતાની બાયો ચડાવવા તૈયાર થઈ ગઈ છે. કાલના ટાઈમ્‍સ ઓફ ઈન્‍ડિયાનો અહેવાલ છે કે, રાજસ્‍તરની બેન્‍ક સમિતિના છેલ્‍લા આંકડાઓ પ્રમાણે ગુજરાતના ખેડૂતો માથે પાક ધિરાણના 4પ,607 કરોડ અને લાંબાગાળાનું ધિરાણ (જમીન લેવલીંગ, બોરવેલ, ટ્રેકટર વગેરે માટે લીધેલી લોન) 36,468 કરોડ રૂપિયા મળી કુલ 8ર,07પ કરોડ રૂપિયાનું દેવું છે. આ આંકડો જ બતાવે છે કે ગુજરાતનો (ખેડૂતોનો)કેટલો વિકાસ થયો છે, સાચો વિકાસ થયો છે કે ખોટો થયો છે ?